72 
fartøjer skulde skaffes til Veje af de sibiriske Byer og Land- 
distrikter. 
De sibiriske Myndigheder modtoge Befaling til at gjøre 
store Forberedelser, at opkjøbe Rensdyrkjød, Fisk og Tran, at 
bygge Fyrtaarne og Magasiner langs Ishavskysterne, at af- 
sende Kommissærer, der skulde lede de store Transporter til 
Stillehavskysten og sætte Bering i Stand til. uden Ophold at 
tage fat paa sin Opdagergjerning. Disse Forberedelser skulde 
ledsages af Tilløb til Nybyggeranlæg, som Jærn- og Saltværker 
ved Okotsk, et mindre Jærnstøberi til Expeditionens Brug 
ved Jakutsk og, ved Udnyttelsen af «Bjørnekloens» sukker- 
holdige Emner, et Spritkogeri paa Kamtschatka. Det. følger 
af sig selv, at alle disse Forslag begravedes i de sibiriske 
Cancellier. i 
Expeditionstiden var beregnet paa 6 Aar. Cheferne havde 
Fuldmagt til uden videre at gjentage et mislykket Togt den 
følgende Sommer, alle vare forberedte paa et langt Ophold i 
det yderste Nordøsten, ja, mange bleve der for Evigheden, 
og de fleste Befalingsmænd, deriblandt Bering og Spangberg, 
toge derfor Hustru og Børn med. Derved fik Expeditionen 
end mere Præg af en lille Folkevandring. 
Afrejsen begyndte den iste Februar 1733. Spangberg 
med nogle Haandværkere og de tungeste Skibsfornødenheder 
gik direkte til Okotsk for at fremme Skibsbyggeriet ved 
Stillehavskysten, Løjtnant Ofzyn rejste til Kasån for at mod- 
tage Forraad, og Bering selv brød op fra Admiralitetet den 
18de Marts for saa hurtig som mulig at naa 7060/sk, hvorfra 
